Goude morioù yen an Hanternoz, aodoù ar mor Kreizdouarel, broioù ar Reter, an Afrik hag an Amerik eo tem an « Ehanoù Keltiek » an hini a zo bet dalchet evit 2011.  Ergerzhet e vo gant ar Gouel sonerezhioù ar galaksienn geltiek en he fezh, eus an Asturias da vro Iwerzhon, pe da Ch/Galisia, eus bro Gerne da vro Gembre ha da vro Skos, hep ankouaat Breizh, evel just, nag an  diaspora kelt. Ur seurt distro dar gêr, a-raok adkregiñ e 2013 gant ar merdeiñ a bellvor war-du tiriadoù diabelloch.  An dibab-mañ ne viro ket ouzh ar Gouel a zerchel un toullad prenestroù digor frank war sonerezhioù ar bed, evel just.  Adkavet e vo ivez gant amourouzien ar Gouel kement tra a blij dezhe, ha da gentañ-penn an niver bras a strolladoù kanoù martoloded a vo war kaeoù Pempoull « e-giz er gêr », met ivez muzikoù heoliek, fañfarioù, bagadoù, festoù-noz, diskouezadegoù, tañvadegoù  produioù eus ar vro…  Ha tost da dri chant bag hengounel, leuniet gante ar poull niv.1, hag a sikouro, gant o gouelioù liesliv, da reiñ liv ar fest da borzh kozh Pempoull.